cyanic-selkie/wikianc huggingface dataset:
A̱ka̱laya
thumb|A̱kwon a̱ka̱laya ma̱ng sum a̱zakwon A̱ka̱laya yet sum hwa nang á̱ shyiat ma̱ "A̱kwon Ka̱la̱ya" a̱ni. A̱ka̱laya swan za̱nzam/sa̱sat, á̱ ni̱ swom gu ma̱ a̱sa̱khwot á̱ ti̱n a̱sa̱khwot na á̱ mbwan a̱ta̱bwai, ka̱ doot, á̱ nyia̱ kan mameang.
Ga̱swuong ntak
Ga̱swuong ntak ji (á̱kpa: ga̱swúong ntak ji) ja yet kap vam hwa ku shyia̱ di̱ ngaan kpai ntak a̱tyubishyi ma̱ng nyam ji̱ byia̱ a̱ti̱tak nang a̱tyubishyi a̱ni. Ga̱swúong ji shyia̱ tswuon ma̱ng tak nyiung.
Francisco de Goya
Á̱nietnyia̱ nghwughwu ma̱ng á̱nietlyen ghwang a̱ka̱sa
Ghyek
thumb|Ghyek
Ghyek yet wun hwa ku ghwut a̱bwonu a̱tyubishyi ku nyam a̱ni ku neet ma̱ a̱fa ka.
Ga̱tsot
thumb|Tsot tazwa kibwot kompyuta Ga̱tsot (á̱kpa: ga̱tsót) yet nkyang nia tazwa kibwot kompyuta ji̱ byia̱ zwunzwuo á̱ lyuut tazwa nji nang ka̱ á̱ lywi, lyuut hu na ghwut mi̱ kyangnwuan hu.
A̱ka̱mbwon a̱sam
A̱kambwon a̱sam (a̱kpa: á̱kambwon ayaasam) yet a̱fai nbyin ngwon a̱yin. Ka̱ a̱yin byia̱ ngwon ka̱ mang byin a̱fai a̱ni, a̱fai wu yet a̱kambwon kya ma̱ng a̱tyia (a̱yaatyia̱) mbeang a̱yang (a̱yaayang) a̱nietbyin ngu ba.
Lionel Messi
Lionel Andrés Messi (byin 24 Zwat A̱taa 1987), á̱ bu ngyei nggu Leo Messi, a̱ yet a̱tyutsot a̱la̱u-a̱ti̱tak Ajentina wa a̱ kwak a̱son di̱ Sot A̱la̱u-a̱ti̱tak si̱ Ligue 1 nang á̱ ngyei Paris Saint-Germain a̱ sa ngyet a̱kwaka̱son Á̱fai-tsot a̱la̱u-a̱ti̱tak Ajentina meang.
Ya̱fang
Byin_1987 Á̱niettsot a̱la̱u-a̱ti̱tak
Ga̱ra (a̱lyem)
A̱ka̱fwuop nta
Lilyem_swanta Lilyem_Afrika Lilyem_Afrika_Jenshyung Lilyem_Naijeriya Lilyem_A̱ka̱wa̱tyia̱_Naijeriya Lilyem Nija–Konggo
A̱ka̱bwusale
thumb|left|A̱ka̱bwusale lung a̱bubwong yebaat a̱bacyuang nyam á̱ghyang mi̱ Grand Canyon ji A̱ka̱bwusale yet a̱bada̱dei nyam kya ka̱ tai á̱ga̱swan a̱ni a̱ si̱ li nang Coleoptera ba̱ neet di̱n kwai Endopterygota a̱ni.
A̱ka̱mbwon
A̱ka̱mbwon bye yet a̱ka̱mbwon a̱sam ku a̱ka̱mbwon a̱nap.
A̱ghyui Nija
thumb|Ta̱si̱la A̱ghyui Nija thumb|330px|Naat mbwuot kaswuo di̱ khwong a̱ghyui hu mi̱ [[Boubon, a̱byin Ni̱njer]]
Ya̱fang
Nvam_a̱sa̱khwot_swanta A̱ka̱ghyui Naijeriya A̱ka̱ghyui_Afrika A̱ka̱ghyui_swanta
A̱ka̱mbut
thumb|A̱tyin a̱ga̱fi̱p ma̱ng sum a̱kwon, neet di̱ Medicinal-Plants Koehler (1887) thumb|Kap a̱swap sum a̱kwon ku tyai a̱shyim zwá ma̱ a̱di̱di̱t ma̱ng li a̱sakhwot a̱lemu ma̱ng á̱dyundyung
A̱ka̱mbut yet sum a̱kwon hwa. A̱kwon ka laai jojot ka̱ si̱ mang sum hu cicet. A̱ka̱mbut yet ma̱ng vam nang á̱kum nsum a̱ka̱kwon ka a̱ni.
Ya̱fang
Nkyayak
Gba̱za̱zai
Gba̱za̱zai yet niaat kyang hwa a̱ ni̱ ntyia̱ a̱yin byian á̱ghyi ku fwuo a̱ni. Kidee gba̱za̱zai ji ja lii a̱ni: kyayak ku a̱lyiat a̱yin.
Ya̱fang
Bitterness
Lyulyoot a̱ka̱keangtung sí̱tet mi̱ Naijeriya
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
A̱ka̱sasaaikurum Naijeriya
A̱ka̱sasaaikurum Naijeriya na (á̱ ka ngyei a̱yaaba̱nki Naijeriya) nang á̱ lyen ti̱nta Naijeriya a̱ni, bibya á̱ tak tatak ka a̱ni:
A̱ka̱sasaaikurum Naijeriya na nang á̱ lyen mami Naijeriya a̱ni, bibya á̱ tak tatak ka a̱ni:
A̱ka̱sasaaikurum Naijeriya na nang á̱ lyen ma̱ng si̱sa Naijeriya a̱ni, bibya á̱ tak tatak ka a̱ni:
A̱ka̱sasaaikurum Naijeriya ba̱ turung kpangti̱n Naijeriya a̱ni ba, bibya tatak ka a̱ni:
This is a list of Microfinance Banks in Nigeria:
This is a list of Online-Only Microfinance Banks in Nigeria:
A̱ka̱sasaaikurum á̱nietkaswuo Naijeriya, bibya á̱ tak tatak ka a̱ni:
Geoffrey Onyeama
Geoffrey Jideofor Kwusike Onyeama (byin Zwat Sweang 2, 1956) wa yet Minista Á̱lyiat-nta Naijeriya. A̱kwak a̱son a̱byin Muhammadu Buhari ku nti̱n Onyeama a̱ yet Minista Á̱lyiat-nta Naijeriya mi̱ Zwat Swak ma̱ng Jhyiung ma̱ a̱lyia̱ 2015.
A̱ka̱ta
thumb|A̱gwak a̱kat A̱tyap a̱ khwi a̱ka̱ta ma̱ a̱lyia̱ 2019 ma̱ a̱tuk mam A̱yet A̱tyap ka
A̱ka̱ta yet tangka̱i a̱kup a̱pyia̱ hwa nang á̱ khwi á̱ ngyerai mam, jen jhyang á̱ khwi di̱ shisham, jen jhyang mameang á̱ khwi á̱ nnyia̱ song. A̱ka̱ta beang cok a̱pyia̱ nang ma̱ng ta̱m a̱khwot a̱kwop a̱ni mbeang ta̱m a̱kat. Á̱ ka nkhwi nka di̱n jen tyiai fang ma̱ng ját khwi.
A̱ka̱za̱nki
thumb|A̱ka̱za̱nki mi̱ Clovelly, Devon A̱za, [[Nggi̱lan]]
A̱ka̱za̱nki mali ka (á̱kpa: Á̱ka̱za̱nki mali na) yet nyam ja ji̱ byia̱ gbaat a̱ti̱tak a̱ni ji̱ shyia̱ kyangbwak nyam Equidae hu, kyangbwak nyiung ma̱ng tsaai ji.
Turai Yar'Adua
Turai Umar Musa Yar'Adua (á̱ byin nggu a̱tuk 26 Zwat A̱natat 1957) yet a̱kyuo a̱tyokhwu Umaru Musa Yar'Adua a̱ ku yet A̱kwak a̱son a̱byin Naijeriya ma̱ng gwomna Si̱tet Ka̱sina gbangbang wa a̱ni. A̱ ku yet A̱yang-a̱li A̱kwak A̱son A̱byin Naijeriya kyiak neet ma̱ a̱lyia̱ 2007 ba̱ng si̱ tat kwi a̱tyoli nggu hu a̱tuk 5 Zwat Tswuon 2010.
Gi̱gi̱k (kan)
Di̱ fam kan, ka̱nang á̱ wa̱i zwan jhyang nang gi̱gi̱k a̱ni, si̱ a̱hwa fa ma̱ a̱ca̱caat ji̱ yet si̱ ji ji̱ nwai labeang ja a̱ni a̱wot, nang jang a̱lyiat si̱ a̱hwa, si̱ ji ji̱ ba̱ ntsa mi̱ mmam nani.
Fi̱ransa (a̱byin)
A̱bwom a̱byin: "La Marseillaise" alt=sound clip of the Marseillaise French national anthem
A̱byin Fi̱ransa (Fī̱ransa: France: /fʁɑ̃s/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Fi̱ransa wu (Fi̱ransa: République française; Shong: French Republic), yet a̱byin kya ka̱ shyia̱ vam-a̱byin ku swak nyiung a̱ni, di̱ fam Jenshyung Yurop ma̱ng Bibyin Nta (nfam a̱byin ma̱ng a̱yaateritori) ma̱ a̱di̱di̱t. Metropolitan area nka hu ngaat kyiak neet a̱ghyui Rhine ka naat A̱gba̱ndang Kyai A̱sa̱khwot Ati̱lantik wu a̱wot neet Kyai A̱sa̱khwot Meditaroniya hu naat English Channel hu ma̱ng Kyai A̱sa̱khwot A̱za hu; bibyin nta nka huhwa yet Guyana Fi̱ransa ma̱ A̱tak Amerika ma̱ng bibyin a̱ka̱wa̱tyia̱ a̱sa̱khwot ma̱ a̱di̱di̱t da̱ a̱ca̱cet nkyai a̱sa̱khwot Ati̱lantik, Pasi̱fi̱k ma̱ng Ndiya na. A̱byin Fi̱ransa byia̱ a̱gi̱gak ma̱ng bibyin Beljiyom, Lukza̱mbok, ma̱ng Jami̱ni di̱ fam a̱za-a̱tyin hu, Shwit, Monako ma̱ng Italiya di̱ fam a̱tyin hu, Andora ma̱ng Si̱pen di̱ fam a̱tak hu, a mbeang Holan, Surinama, ma̱ng Brazil ma̱ Amerika. A̱tsak nfam a̱byin 18 nka na (a̱fwuon shyia̱ bibyin nta) dundung nkup shi kyai a̱byin kilomita a̱ma̱ntanaai 643,801 (met a̱ma̱ntanaai 248,573) ma̱ng shi á̱niet ku swak miliyon 67 (mi̱ di̱ Zwat Tswuon 2021). A̱byin Fi̱ransa yet ri̱pobi̱lik Muna̱pyia̱ wa ku nyia̱ ta̱m ma̱ng sistem Semi-Presidential a̱ni. A̱keangtung nka shyia̱ Parit, a̱gba̱ndang a̱keang a̱ swak mi̱ shi ma̱ a̱byin ka a̱ bu yet a̱ka̱wa̱tyia̱ taada ma̱ng naat mbwuot kaswuo nka ka. A̱ca̱cet a̱ka̱keang á̱ghyang nka ni̱nia yet Lyon, Marseille, Toulouse, Bordeaux, Lille, ma̱ng Nice. A̱mgba̱m ma̱ng bibyin nta nka hu, a̱byin Fi̱ransa byia̱ a̱yaazoni njen swak ma̱ng sweang, si̱ ku shi swak si̱ kuzang a̱byin swanta a̱ni.
thumb|A̱gba̱ndang A̱timi a̱byin Fi̱ransa: A̱zama
thumb|Ta̱si̱la bibyin nta Fi̱ransa
A̱ka̱fwuop nta
Bibyin swanta Bibyin Yurop Bibyin Jenshyung Yurop Fi̱ransa
Gana
A̱byin Gana (Shong: Ghana), á̱ lyen ma̱ng a̱lyoot a̱gwomna̱ti nka ka nang Ri̱pobi̱lik Gana wu (Shong: Republic of Ghana) a̱ni, yet a̱byin kya di̱ fam-a̱byin Jenshyung Afrika hu. Ka̱ myiai da̱ A̱ngam A̱sa̱khwot Gini wu ma̱ng Kyai A̱sa̱khwot Ati̱lantik hu di̱ fam a̱tak hu, ka̱ si̱ byia̱ a̱gi̱gak ma̱ng bibyin Khwong A̱ta̱m Nzwuom di̱ fam jenshyung hu, Burkina Faso di̱ fam a̱za hu, ma̱ng Togo di̱ fam a̱tyin hu. A̱byin Gana kup shi kyai a̱byin kilomita a̱ma̱ntaa̱naai 238,535 (met a̱ma̱ntaa̱naai 92,099), ka̱ si̱ ka ngaat ka̱ si̱ myiai di̱ nfam a̱byin ma̱ng ikoliji ma̱ a̱di̱di̱t kyiak neet di̱ a̱yaasavana fam khwong kyai a̱sakhwot ba nat di̱ sóp a̱za tropik ji. A̱byin Gana byia̱ shu á̱niet ku swak miliyon 31 a̱ni, si̱ ku tyia̱ ka̱ yet a̱feang mi̱ shi á̱niet di̱ fam a̱byin Jenshyung Afrika hu a̱ni, lilyim Naijeriya. A̱keangtung nka ka ma̱ng a̱gba̱ndang a̱keang wu a̱ swak mi̱ shi a̱ni wa yet Akra; á̱ghyang a̱ca̱cet a̱ka̱keang nka na, ni̱nia yet Kumasi, Tamale, ma̱ng Sekondi-Takoradi
A̱bwom a̱byin
A̱bwom a̱byin: "God Bless Our Homeland Ghana" ("A̱gwaza Gu Nang Nda A̱byin-mbyin Nzi̱t Ka")
Rita Akpan
Rita Akpan (byin 28 Zwat A̱kubunyiung 1944) yet a̱tyutyiet Naijeriya wa a̱ ku yet Minista Á̱lyiat A̱nyiuk a̱si̱ Mundundung a̱ni di̱n jen ji nang Olusegun Obasanjo ku yet a̱kwak a̱son a̱byin tsi̱tsak Zwat A̱natat 2003 ma̱ng Zwat A̱taa 2005̈.
Tzoot
Tzoot yet a̱fan kya(nyam a̱sa̱khwot) ka shyi a̱ni a̱wot nkukup ngu na shyia̱ ya̱yaat ma̱ng vam hu ba. A̱ byia̱ nam ba̱t, a̱wot vam hu si̱ li sha̱shet.
Gini Fi̱ransa
A̱byin Gini Fi̱ransa (Fi̱ransa: Guinée française; Shong: French Guinea) ku yet a̱byin tyok-á̱nietcen Fi̱ransa kya di̱ fam Jenshyung Afrika. A̱gi̱gak nka ba, shimba ba̱ ku shai di̱ sweap njen, ku yet ma̱ a̱lyia̱ 1958 á̱si̱ a̱sa̱t a̱byin Gini a̱fwun bya.
Ya̱fang
Bibyin_swanta Bibyin_Afrika Bibyin_Jenshyung_Afrika Jenshyung_Afrika_Fi̱ransa
A̱jhyuo
A̱jhyuo ba (Jhyuo: Ba̱jju) yet nwap ja ji̱ shyia̱ di̱ fam-a̱byin Fam A̱tyia̱ka̱u Naijeriya a̱ni. Swang a̱lyiat Ba̱jju ji yet á̱kum "Ba̱nyet Jju" kya, ji̱ fa ma̱ a̱hyohyoot, "Á̱niet Jju", a̱wot ji̱ si̱ ba̱ fa á̱niet ba̱ lyiat da̱ a̱lyem Jhyuo, a̱nyanyan bya shyia̱ Ka̱jju, a̱byin á̱niet Jju ka. Ba̱ shyia di̱ fam a̱tak Si̱tet Ka̱duna hwa, ma̱ a̱di̱di̱t nshyia̱ Sot A̱gwomna̱ti Mali Ka̱ciya, Zangon Kataf, Jemaa ma̱ng Ka̱duna ma̱ A̱tak. A̱tyokpat wu yei A̱jhyuo ba "Kaje", ji̱ si̱ yet swang a̱lyiat da̱nang á̱ mun ngyei a̱niet Jju ba ma̱ng a̱lyem Jhyuo ji, nang ku mbyia̱ nyia̱ yorong Ka̱jju hu (ku fa: a̱byin A̱jhyo ka) vwan nggu a̱khwu di̱ yorong shansham a̱ni. A̱di̱di̱t A̱jhyuo wu yet á̱nietkhap, á̱nieta̱kat, a̱yaafwu ma̱ng á̱nietkaswuo wa.
Kwai-nfwuo-á̱niet
A̱tyu a̱ nyia̱ tyok tazwa A̱jhyo ba, nggu wa yet a̱ka̱ka̱rak a̱tyutyok wu a̱nyan wa a̱gwomna̱ti Si̱tet Ka̱duna ku khai a̱ni. Da̱ nggu wa nyia̱ tyok tazwa naat mbwot á̱niet hu, a̱wot a̱keangtung mba kikya yet Zonkwa (ke A̠zunkwa).
Fang a̱pyia̱
Nnwap_swanta Nnwap_Afrika Nnwap mi̱ Naijeriya
Tyson Fury
Tyson Luke Fury (byin 12 August 1988) a̱yet a̱tyiu kwan a̱yaat bosin s̱i Britain a. A̱ ka̱ng gyet a̱gwak nman bosin ka̱ feang, a̱zaa ka̱ng ba̱ng WBC mbeang bung "The Ring magazine" neet gu ntsot Deontay Wilder ma̱ng 2020; bwak jhuung, a̱zaȧ ku ba̱ng unified WBA (Super), IBF, WBO, IBO, mbeang Ring titles na̱ng gu ntsot Wladimir Klitschko ma̱ng 2015. A̱ ntsot Wilder a̱ni, Fury wa ngyet a̱tat da̱ ba̱ng heavyweight, nkhyek Floyd Patterson ma̱ng Muhammad Ali, a̱ba̱ng a̱na "The Ring magazine" kafeang a̱ni, and is widely considered by media outlets to be the lineal heavyweight champion. As of November 2021, Fury is ranked as the world's best active heavyweight by ESPN,[7] the Transnational Boxing Rankings Board (TBRB),[8] and BoxRec,[9] as well as the third-best active boxer, pound for pound, by BoxRec,[10] fourth by ESPN,[11] and seventh by the TBRB[12] and the Boxing Writers Association of America.[13]
Gumaat naat a̱cyet
Gumaat naat a̱cyet (á̱ ka ngyei a̱burga naat a̱cyet a̱ni) yet tangka̱i gumaat hwa nang á̱ tyei nkyang á̱ nat a̱cyet a̱ni.
Ya̱fang
Gumaat A̱mpwot Bag 1.gumaat kwa nyam 2.gumaat ta¨t mi khwo 3.gumaat byep ntswam
Patricia Etteh
Patricia Olubunmi Foluke Etteh (byin a̱tuk 17 Zwat A̱ni̱nai 1953) ku yet A̱tyulyiat A̱li Á̱ghyi Naijeriya kyiak neet mi̱ Zwat A̱taa ba̱ng si̱ tat Zwat Swak 2007.
Gini A̱kwa̱toriya
A̱bwom a̱byin: "Caminemos pisando las sendas de nuestra inmensa felicidad" (Yok Zi̱ Shai Di̱n Vak A̱za̱za̱rak A̱gwai Nzi̱t Hu)
A̱byin Gini A̱kwa̱toriya (Si̱pen: Guinea Ecuatorial /giˈnea ekwatoˈɾjal/, Fi̱ransa: Guinée équatoriale /Guiné Equatorial/, Potugit: Guiné Equatorial, Shong: Equatorial Guinea), á̱ lyen ma̱ng a̱lyoot a̱gwomna̱ti nka nang Ri̱pobi̱lik Gini A̱kwa̱toriya wu (Si̱pen: República de Guinea Ecuatorial, Fi̱ransa: République de Guinée équatoriale, Potugit: República da Guiné Equatorial, Shong: Republic of Equatorial Guinea), yet a̱byin kya di̱ khwong jenshyung fam a̱byin A̱ka̱wa̱tyia̱ Afrika, ma̱ng shi kyai a̱byin ku kilomita a̱ma̱ntanaai 28,000 (met a̱ma̱ntanaai 11,000). Á̱ ku ngyei a̱byin tyok á̱nietcen Gini Si̱pen gbangbang, ma̱nang a̱byin Si̱pen kya ku nyia̱ tyok tazwa nka a̱ni. Á̱ ku bwuo a̱lyoot a̱zanson shyiat sa̱t nka ka neet swáng a̱lyiat ji A̱kwa̱to ma̱ng A̱ngam A̱sa̱khwot Gini ja ma̱nang a̱byin ka shyia̱ kpa̱mkpaan mba a̱feang a̱ni. Ma̱ a̱lyia̱ 2015, a̱byin ka ku byia̱ shi á̱niet 1,225,367.
Mansur Dan Ali
Mansur Muhammad Dan Ali (byin 25 Zwat A̱ni̱nai 1959) yet Bi̱rigedya Jenera wa mi̱ sot A̱khwot Á̱kwop A̱byin Naijeriya a̱ ku fwung ta̱m hu a̱ni, a̱ si̱ ka yet Minista Cok A̱byin gbangbang nang A̱kwak a̱son a̱byin Muhammadu Buhari ku ti̱n a̱ni mi̱ Zwat Swak ma̱ng Jhyiung 2015.
Gini
A̱bwom a̱byin: "Liberté" ("Sa̱t")
A̱byin Gini, á̱ lyen di̱ yorong ofisha hu nang Ri̱pobi̱lik Gini (Fi̱ransa: République de Guinée; Pular: 𞤈𞤫𞤲𞤣𞤢𞥄𞤲𞤣𞤭 𞤘𞤭𞤲𞤫; N'Ko: ߖߌ߬ߣߍ߫, Shong: Republic of Guinea), yet a̱byin kya ka̱ shyia̱ di̱ khwong kyai a̱sa̱khwot di̱ fam a̱byin Jenshyung Afrika a̱ni. Á̱ ku ngyei Gini Fi̱ransa (Fi̱ransa: Guinée française; Shong: French Guinea) gbangbang, mi̱ di̱n jen jhyang á̱ yei a̱byin mam a̱fwun ka Gini-Konaki̱ri, a̱lyoot a̱keangtung nka ka ma̱ng a̱gba̱ndang a̱keang a̱ swak di̱ shi a̱ni, Konaki̱ri, á̱ ghai nkaa ma̱ng bibyin ghyáng ku byia̱ "Gini" a̱ni da̱ a̱lyoot nhu ka ma̱ng fam a̱byin a̱lyoot a̱meang hu, nang Gini Bisa̱u ma̱ng Gini A̱kwa̱toriya. Gini nshyia̱ ma̱ng shi á̱niet miliyon 12.4 ma̱ng shi a̱byin kilomita a̱ma̱ntanaai 245,857 (met a̱ma̱ntanaai 94,926).
Ya̱fang
Bibyin_swanta Bibyin_Afrika Bibyin_Jenshyung_Afrika
Uyo
Uyo, nggu wa yet a̱gba̱ndang a̱keangtung mi̱ Si̱tet Akwa Ibom, di̱ fam a̱tak a̱byin Naijeriya. Nwap Ibibio ji, jija yet nwap Uyo ji. A̱ yet a̱gbandang a̱keangtung a̱tuk Zwat A̱kubunyiung 23,1987, jen ji á̱ ku ti̱n Akwa Ibom mi̱ Si̱tet Cross River a̱ni. Fang á̱niet 2006 mi̱ Naijeriya, á̱niet mi̱ Uyo mbyiak si̱ ku yet 427,873.
Google
Google LLC yet sot-nta̱m lyennkyangta̱m Amerika jhyang ja ji̱ shyia̱ bibyin ma̱ a̱di̱di̱t a̱ni ji̱ khap a̱pyia̱ nji sak di̱ fam khwo ma̱ng a̱yaaprodok nkyang na̱ byia̱ a̱meang ma̱ng a̱cyetaneang, nang lyennkyangta̱m shei-kaswuo a̱zalang, fwuontswam zop ghyang, fang fi̱fang á̱ni̱nian, kyanglilyiit, ma̱ng kyangkpa̱u. Á̱ fa nji ji̱ yet jhyiung di̱ a̱ca̱cet susot-nta̱m lyennkyangta̱m ji a mbeang Amazon, Facebook, ma̱ng Apple.
Vak
thumb|Vak a̱cyuang nfang mi̱ [[Namibya]]
Obi Wali
Obi Wali (27 Zwat Sweang 1932 – 26 Zwat Nyaai 1993) ku yet a̱tyufuut cat a̱ka̱wat a̱cyuang nnwap, a̱tyukwai-nfwuo-á̱niet, sa̱na̱to, a̱tyubyia̱lyen nkwaa̱mbwat, ma̱ng a̱tyulyen a̱lyiat a̱ neet Naijeriya wa a̱ni. Di̱ nkyang nang gu nyia̱ a̱ni, a̱ ku kwan mat a̱ka̱wat nwap Ikwerre ji a̱ si̱ tak nyia̱ ku myim á̱ lyuut nkyang tazwa á̱niet Afrika ba di̱ lilyem Afrika hwa.
Google
thumb|A̱lama a̱bwuang Google neet 2015
Vak
Vak hu (á̱kpa: nvak na) yet a̱vwuo á̱niet nkat á̱ ncong a̱ni.
Google
thumb|Tyantung Google, Googleplex ji
Nestor Binabo
Nestor K. Binabo ku yet a̱tyukwai-nfwuo-á̱niet Naijeriya wa. A̱ ku yet Gwomna A̱kwonu Si̱tet Bayelsa di̱ fam a̱tak Naijeriya da̱ a̱bada̱dei njen, kyiak neet ma̱ a̱tuk 27 Zwat Jhyiung 2012 ba̱ng si̱ tat a̱tuk 14 Zwat Sweang 2012, a̱ si̱ kyiak ti̱n hu á̱ nti̱n nggu huni nang nshyia̱ A̱gwazwa hwa mami shyicet nggu. A̱ si̱ kin ngyet a̱tyulyiat A̱li A̱tung Si̱tet Bayelsa. Á̱kang á̱niet ba̱ ba̱ng a̱ka̱tandong a̱ni ku ghwup a̱kyuo Binabo, Martha, á̱ kat ndyo a̱tuk 30 Zwat A̱taa 2015 a̱wot á̱ si̱ ba̱ kai nggu a̱ ghwon a̱tuk 6 Zwat A̱natat 2015 nang á̱ ntan kurum hu ba̱ ncat a̱ni.
Urugwai
A̱byin Urugwai (Shong: Uruguay /ˈjʊərəɡwaɪ/; yei Si̱pen: /uɾuˈɣwaj/; Potugit: Uruguai), á̱ lyen ma̱ng a̱lyoot a̱gwomna̱ti ka nang Ri̱pobi̱lik A̱tyin a̱si̱ Urugwai wu a̱ni (Si̱pen: República Oriental del Uruguay), yet a̱byin kya mi̱ Amerika A̱tak. Ka̱ byia̱ a̱gi̱gak ma̱ng bibyin A̱jentina di̱ fam jenshyung hu ma̱ng a̱tak-jenshyung a mbeang Brazil di̱ fam a̱za hu ma̱ng a̱za-a̱tyin; a̱wot ka̱ si̱ byia̱ gak di̱ fam a̱tak hu ma̱ng Río de la Plata ma̱ng A̱gba̱ndang Kyai A̱sa̱khwot Ati̱lantik wu di̱ fam a̱tak-a̱tyin hu. A̱byin Urugwai kup shi kyai a̱byin ku shyia̱ ca̱caat ma̱ng kilomita a̱ma̱ntanaai 176,000 (met a̱ma̱ntanaai 68,000) a̱wot á̱ si̱ tyan shi á̱niet nka hu á̱ sak di̱ miliyon 3.51, mami mba á̱niet miliyon 2 swan sot metropolitan a̱keangtung ma̱ng a̱gba̱ndang a̱keang a̱ swak ma̱ng shi nka wu, Montevideo.
Urdun
A̱byin Urdun (La̱ra̱ba: الأردن, Al-ʾUrdunn; Shong: Jordan), á̱ lyen di̱ yorong ofisha hu nang Tyok Hasimi Urdun hu (La̱ra̱ba: المملكة الأردنية الهاشمية, Al-Mamlakah al-’Urdunniyyah Al-Hāshimiyyah; Shong: Hashemite Kingdom of Jordan), yet a̱byin kya di̱ fam a̱byin Jenshyung A̱siya. Ka̱ shyia̱ a̱yaaga̱sat nvak A̱siya, Afrika ma̱ng Yurop bya, di̱ fam a̱byin Levant hu, da̱ a̱beam Khwong A̱tyin A̱ghyui Urdun ka. A̱byin Urdun byia̱ a̱gi̱gak ma̱ng bibyin Sa̱udi Arabiya, Irak, Suriya, Isi̱rela ma̱ng Khwong Jenshyung a̱byin Pa̱la̱stin hu. Kyai A̱sa̱khwot Ku Sang Swuan hu shyia̱ da̱ a̱gi̱gak fam jenshyung bibya, a̱wot a̱byin ka si̱ byia̱ shi a̱swap lang khwong kyai a̱sa̱khwot kilomita 26 (met 26) da̱ A̱shong Kyai A̱sa̱khwot wu di̱ fam a̱tak-jenshyung nka a̱mgba̱m. A̱keang Amman kya yet a̱keangtung a̱byin ka ma̱ng a̱gba̱ndang a̱keang a̱ swak mi̱ shi a̱ni, a mbeang a̱ka̱wa̱tyia̱ nka ka di̱ nfam naat mbwuot kaswuo, kwai nfwuo ma̱nh taada.
thumb|Tuta a̱byin Urdun
thumb|A̱lama a̱byin Urdun
thumb|Ta̱si̱la a̱byin Urdun
Gwoot (a̱keang)
Gwoot (Gwoot: Gworok ku Gworog; Kpat: Kagoro) yet a̱keang kya ka̱ byia̱ shi ba̱t di̱ fam a̱tak Si̱tet Ka̱duna, di̱ fam-a̱byin Fam A̱ka̱wa̱tyia̱ Naijeriya hu. Ka̱ shyia̱ di̱ Sot A̱gwomna̱ti Mali Watyap ja. Á̱nietkhwikristi bya nhyat a̱keang Gwoot ka. Ka̱ si̱ ka yet mali á̱nietshei A̱sham Nkhang Yesu ma̱ a̱di̱di̱t, ba̱ ku bai mat a̱shyim lili wun ma̱ng shi a̱za a̱byin ka. Gwoot byia̱ ofit nta̱m wusika a̱nyiung.
Urdun
Ya̱fang
Bibyin_swanta Bibyin_A̱siya Bibyin_Jenshyung_A̱siya
Gini-Bisa̱u
A̱bwom a̱byin: "Esta É a Nossa Pátria Bem Amada" ("A̱byin-mbyin Nzi̱t Kya Ka Nang Zi̱ Cat A̱ni")
A̱byin Gini-Bisa̱u (Potugit: Guiné-Bissau, Fa̱taa: 𞤘𞤭𞤲𞤫 𞤄𞤭𞤧𞤢𞥄𞤱𞤮 Gine-Bisaawo, Mandinka: ߖߌߣߍ ߺ ߓߌߛߊߥߏ߫ Gine-Bisawo, Shong: Guinea-Bissau /ˌɡɪni bɪˈsaʊ/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Gini-Bisa̱u wu (Potugit: República da Guiné-Bissau [ʁɛˈpuβlikɐ ðɐ ɣiˈnɛ βiˈsaw], Shong: Republic of Guinea-Bissau), yet a̱byin kya di̱ fam a̱byin Afrika Jenshyung ka̱ kup shi kyai a̱byin kilomita a̱ma̱ntaa̱naai 36,125 (met a̱ma̱ntaa̱naai 13,948) ma̱ng shi á̱niet nang á̱ ku tyan ku si̱ bai miliyon 1,874,303 a̱ni. Ka̱ byia̱ a̱gi̱gak ma̱ng bibyin Senegat di̱ fam a̱za ma̱ng Gini di̱ fam a̱tak-a̱tyin hu. A̱byin Gini-Bisa̱u ku yet kap a̱byintyok Kaabu hu, a mbeang A̱byintyok-shan Mali hu. Nkap tyok huni ku ngyong ba̱ng si̱ tat sa̱ncuri 18 wu, a̱wot A̱byintyok-shan Potugat hu si̱ nyia̱ tyok tazwa nkap á̱ghyang neet sa̱ncuri 16 ji. Mi̱ di̱ sa̱ncuri 19 ji, ka̱ bwuak ka̱ si̱ yet a̱byin tyok á̱nietcen nang á̱ ku ngyei Gini Potuga a̱ni. Ma̱nang a̱byin ka ku tak a̱pyia̱ nka a̱sa̱t a̱ni ma̱ a̱lyia̱ 1973 a̱wot á̱ si̱ shim nka a̱nia ma̱ a̱lyia̱ 1974, huhwa á̱ si̱ mbeang a̱lyoot a̱keangtung nka ka, Bisa̱u, mami a̱lyoot nka ka á̱ shot tyei tai ma̱ng Gini (nang á̱ ku ngyei Gini Fi̱ransa a̱ni).
Ya̱fang
Bibyin_swanta Bibyin_Afrika Bibyin_Jenshyung_Afrika
Ojo Maduekwe
Shyicet a̱son ma̱ng tat-a̱pyia̱
A̱ ku shyia̱ tat-a̱pyia̱ hu mi̱ Yunuvasi̱ti Naijeriya, Nsukka a̱ si̱ tyak fang hu ma̱ng digi̱ri mi̱ fak-a̱lyiat ma̱ a̱lyia̱ 1972.
A̱kariya kwai-nfwuo-á̱niet
A̱kwak a̱son a̱byin Umaru Musa Yar'Adua ti̱n nggu gu bai yet Minista Á̱lyiat-nta Naijeriya a̱tuk 26 mi̱ Zwat A̱natat a̱lyia̱ 2007. A̱ si̱ wot ofit wu mi̱ Zwat Tsat a̱lyia̱ 2010 di̱n jen ji nang A̱kwak A̱son A̱byin A̱kwonu Goodluck Jonathan ku byii̱k kabinet hu. A̱ ku yet A̱tyulyuut A̱byin mi̱ sot kwai-nfwuo-á̱niet ji̱ ku shyia̱ di̱ ba̱ng cuk ji di̱ jen a̱ja nang á̱ ngyei Peoples Democratic Party (PDP) a̱ni. A̱ si̱ nyia̱ ta̱m nang byia̱k darekto kampen cuk a̱kwak a̱son a̱byin PDP ma̱ a̱lyia̱ 2011 a̱si̱ Goodluck/Sambo a̱ni. Á̱ si̱ ka ti̱n nggu a̱ yet SGF, a̱wot á̱ si̱si̱ sak nggu á̱ si̱ ti̱n a̱ghyang a̱niet da̱nian a̱bombwuon á̱lyiat nang á̱niet fam a̱tyin a̱byin Naijeriya ba ku bai ndyo tazwa nggu a̱ni.
Mama, a̱kwak a̱son a̱byin Olusegun Obasanjo ku ti̱n Maduekwe gu bai yet minista Taada ma̱ng Ci̱cen ma̱ a̱lyia̱ 1999. Ma̱ a̱lyia̱ 2001, á̱ ti̱n nggu a̱ yet Minista A̱ka̱cyet. Ma̱nang gu ni̱ nshyia̱ di̱ cuk jini a̱ni, a̱ si̱ kam á̱niet ba̱ mban nyia̱ ta̱m ma̱ng tsaaí tswam, a̱wot á̱niet ba̱ nyia̱ fi̱p ma̱ng a̱di̱dam wuni si̱ ka shim nggu nyia̱ nvak na nwai yet a̱tan tat si̱ hu nang á̱niet tsaai tswam ba na nkai di̱ mi̱n a̱fi̱fa a̱ni. Bos ghyang ku mak yuut nggu Maduekwe a̱kwa mi̱ kukwaat di̱n jen ji nang gu cong da̱ a̱vwuonta̱m a̱tuk a̱ghyang di̱ tsaai tswam.
Gumaat
thumb|Gumáat pepa ma̱ng mbwak
Gumaat ji (á̱kpa: gumaát ji; á̱ ka ngyei a̱burga a̱ni) yet ta̱ngka̱i a̱mpwot ku yet kyangta̱m a̱ni di̱n kwok nkyang mami. Á̱ mbyia̱ gumaat naat a̱cyet, gumaat kurum, ba̱ng si̱ nat.
Ya̱fang
Gumaat A̱mpwot
Tyap (a̱lyem)
Mak mi̱ mak tai a̱balilyem Tyap
Lyilyim mak mi̱ mak mkpa̱t nfi̱k mat á̱ fi̱k si̱sak nang tai hu tsi̱tsak Kaje (Jhyuo), Katab (Tyap) ma̱ng Kagoro (Gwoot) shi si̱ tat a̱ni mi̱ Lyulyoot swáng a̱lyiat Swadesh ku shyia̱ ma̱ng á̱ngga 118 á̱si̱ a̱tsatsak a̱gban a̱lyiat a̱ni, Wurm (1971), ma̱ a̱lyiat nggu na si̱ tak nyia̱, mkpa̱t nfi̱k na tyai nyia̱ nnwap a̱tat na lyiat a̱balilyem a̱lyem a̱nyiung hwa. Ma̱nang á̱ ngya a̱son ma̱ng mai tai hu a̱ni, á̱ si̱ ba̱ mai swáng a̱lyiat ji̱ byia̱ a̱meang mba ji nang McKinney (1983:291), ma̱nang gu mmak nwuai mi̱ nwuai 174 tsi̱tsak a̱balilyem hu shyia̱ tazwa jiniaau si̱ ta̱taat nyia̱ a̱ni̱nai ja ma̱nyin yet swáng a̱lyiat ji̱ vwuon tsi̱tsak njii. A̱tatak kya myiai mai tai nang A̱ka̱u (2020) ku nyia̱ a̱ni tsi̱tsak a̱balilyem a̱ka̱wa̱tyia̱ Tyap hu ma̱ng Jhyuo.
Tyap ma̱ng lilyem ku byia̱ a̱meang
Lis zop zuzop ghyang nang á̱ ngyei "Swadesh 100-word List" hu a̱ni nang Shimizu (1975:414) ku nneap a̱ni tsa nyia̱ Tyap (Katab) ji byia̱ mkpa̱t nfi̱k nanii ma̱ng Lilyem Pi̱lato ghyáng ku tai njii a̱ni ma̱ng Ji̱kum, corop neet si̱ nka ka̱ lan swak mi̱ tai hu ba̱ng si̱ nat si̱ nka ka̱ shyia̱ a̱tak lan swak a̱ni: 72% ma̱ng Za̱le (Izere), 66% ma̱ng Á̱nietza̱fan (Rigwe), 50% ma̱ng Ca̱la, 49% ma̱ng Kuut, 42% ma̱ng Tarok, 41% ma̱ng Pyem, 41% ma̱ng Nghwom (Ni̱nza̱m), 39% ma̱ng Ce (Kuce), 39% ma̱ng Igwong (Eggon), 38% ma̱ng Bunu (Ibunu), 37% with Li̱ndi̱le (Rindre) a mbeang 34% ma̱ng Ji̱kum (Jukun).
A̱ka̱fwuop nta
A̱lyem Tyap Lilyem_swanta Lilyem_Afrika Lilyem_Afrika_Jenshyung Lilyem_Naijeriya Lilyem Nija–Konggo Lilyem Binuwe–Konggo Lilyem_A̱ka̱wa̱tyia̱_Pi̱lato Lilyem_a̱bwonu_a̱khwu
Haruma Myura
Haruma Myura (Ja̱pan: 三浦春馬, byin a̱tuk mam 5 Zwat 4 1990 – 18 Zwat 7 2020 ) yet a̱tyu nkhang Telvishon Ja̱pan wa.
Vap
thumb|Bat vap mami a̱keang Bahillo, Palencia, [[Si̱pen]] thumb|Á̱ shyim a̱tai mbat vap a̱ghyang mami a̱keang Chamisal, New Mexico thumb|Shiraz, [[Iran. Á̱ khap ti̱tam dandi hu ma̱ng mbat vap.]]
Vap hu (á̱kpa: nvap na) yet kyang nok a̱li hwa ku neet mbyin ma̱ng nkyang njhyang na̱ maai bwui a̱ni. Á̱ ngyei ntangka̱i a̱ka̱sa na nang á̱ nok ma̱ng vap a̱ka̱sa vap, a̱wot a̱ka̱sa vap na ni̱ kyiak nghwughwu vwuon kyiak neet fam swanta nyiung naat mi̱ fam ghyang. Vap yet nyiung mami nkyang nok na̱ wa ka̱n shyia̱ neet gbangbang a̱ni, a̱wot a̱mgba̱m á̱niet mi̱ swanta hu nyian ta̱m ma̱ng a̱nhu.
Urusha̱lima
A̱keang Urusha̱lima (A̱biru: יְרוּשָׁלַיִם‎, Yerushaláyim; La̱ra̱ba: القُدس‎, Quds ku Bayt al-Maqdis, á̱ ka ndyuut Baitul Muqaddas; Shong: Jerusalem /dʒəˈruːsələm/), yet a̱gba̱ndang a̱keang wa di̱ fam a̱byin Jenshyung A̱siya, tazwa pi̱lato jhyang di̱ Tsutsok Yahuda ji tsi̱tsak Meditaroniya hu ma̱ng Kyai A̱sa̱khwot ku Sang Swuan hu. Ka̱ yet a̱nyiung ma̱ng a̱ca̱cet a̱ka̱keang mi̱ swanta na na̱ swak di̱ yet a̱khwukhwop a̱ni, a̱wot á̱ si̱ kyiak nka a̱za̱za̱rak da̱ a̱vwuo a̱ca̱cet a̱yaadini Ibrahim a̱tat ba—Khwiyahuda, Khwikristi, ma̱ng Khwikpaa̱pyia̱. A̱mgba̱m á̱niet Isi̱rela ba ma̱ng á̱niet Pa̱la̱sti̱n ba ta̱meet ma̱ng a̱keang Urusha̱lima nang a̱keangtung mba ka, ma̱nang a̱byin Isi̱rela ba̱ng a̱tsatsak a̱ca̱cet a̱ka̱vwuonta̱m a̱gwomna̱ti nka na a̱ja a̱wot Si̱tet Pa̱la̱sti̱n si̱ ba̱ng nka nang cuk cet nka ji ma̱ a̱gba̱mgbam. A̱mgba̱m ma̱ng a̱nia, á̱ si̱ mbyia̱ nyiung mami ba̱ng bi̱ba̱ng nfeang hu nang a̱mgba̱m bibyin swanta hu shim ma̱ng nhu bah.
A̱ka̱fwuop nta
Isi̱rela
Vwan a̱khwu
Vwan a̱khwu yet kyang ku cat swak cet a̱ni, ku ku cat lan cet a̱ni.
Saad Abubakar
Muwama̱du Saad Abubakar (Muhammadu Sa'ad Abubakar; محمد سعد أبو بكر), CFR (byin 24 Zwat A̱ni̱nai 1956) wa yet Sultan 20 Sokoto wu. Nang Sultan Sokoto, á̱ kyiak nggu nang a̱kwak a̱son Khwikpaa̱pyia̱ á̱niet a̱za-Naijeriya wu, fam hu nang á̱niet shi a̱swak ma̱ a̱byin ka.
Abubakar wa yet a̱ci̱t cuk tyok wu nang a̱tyia̱-a̱khwop gbangbang nggu wu, Sheikh Usman Dan Fodio (1754–1817), a̱kwak a̱son A̱lifang Maliki Khwikpaa̱pyia̱ wu ma̱ng sa Sufi ji nang á̱ ngyei Kadiri a̱ni, ku kpaat ndyia̱ cyi sweang na̱ ku swak a̱ni.
Volodymyr Zelenskyy
thumb|A̱junjung ghwughwu a̱gwomna̱ti, 2019
Vincent van Gogh
197px|right Vincent Willem van Gogh (30 Zwat Tsat 1853 – 29 Zwat A̱natat 1890) ku yet a̱tyuswup ghwughwu Lilyim A̱guguut Fwuongfwuo a̱byin Holan wa, a̱nyan wa a̱ma̱lyim kwi nggu hu a̱ si̱ yet a̱tyonyiung mami á̱niet ba ba̱ swak ma̱ng shi a̱lyoot a̱ni ma̱ng cet fuut á̱niet a̱ swak di̱ nkhang nyian ghwughwu di̱ Fam Jenshyung swanta hu. Mi̱ ndyia̱ swak, a̱ ku nnyia̱ kpa̱mkpaan ma̱ng nta̱m nghwughwu 2,100, bi̱ri̱ng ma̱ng nswup a̱myia̱ na̱ tat kpa̱mkpaan ma̱ng 860 a̱ni, ma̱ a̱di̱di̱t ku neet ndyia̱ ngaan a̱feang swuan nggu ni̱nia. A̱mami, a̱ si̱ byia̱ nta̱m myiai á̱kpai, nghwughwu nkyang nswuan na̱ yong da̱ a̱vwuo a̱nyiung a̱ni, nghwughwu na̱ yong ka̱tsak a̱ni ma̱ng nghwughwu-a̱pyia̱, a̱mgba̱m byia̱ za̱kwa á̱tutuk a̱sa̱khwot ma̱ng ta̱m bi̱rosh, byia̱ lili tyei a̱ga̱de, cet fuut ma̱ng tak a̱di̱dam na̱ ku mbeang di̱ kpaat kuntyin nyian ghwughwu mam a̱fwun hu a̱ni. Ma̱nang gu ku mi̱ ngyet a̱tyuyaa̱ywan di̱ fam kaswuo a̱ni bah, a̱ si̱ ka nkwan ma̱ng byian fwuo ku hyaat a̱ni ma̱ng a̱dodo kunak, a̱wot nang jen ji ki nnaat a̱ni, a̱ si̱ ka nhyat a̱pyia̱ nggu nang gu ku nshyia̱ ndyia̱ nswak ntat ma̱ng a̱natat a̱ni.
Volodymyr Zelenskyy
Volodymyr Oleksandrovych Zelenskyy (Yuki̱ren: Володимир Олександрович Зеленський; byin 25 Zwat Jhyiung 1978), á̱ ni̱ bwuak lyuut hu nang Zelensky, yet a̱tyukwai-nfwuo-á̱niet a̱byin Yuki̱ren wa, ma̱ng a̱tyumaat ma̱ng a̱tyutyei-á̱niet-mai di̱n jen ji̱ swak a̱ni, a̱nyan wa si̱ ngyet presiden a̱taa Yuki̱ren wu a̱ shyia̱ di̱ ba̱ng cuk ji mi̱ di̱ yong huni.
Vincent van Gogh
Á̱nietnyia̱ nghwughwu ma̱ng á̱nietlyen ghwang a̱ka̱sa
Vladimir Putin
Vladimir Vladimirovic Putin (a̱lyem Roshiya: Владимир Владимирович Путин /vlɐˈdʲimʲɪr vlɐˈdʲimʲɪrəvʲɪtɕ ˈputʲɪn/; byin a̱tuk mam 7 Zwat Swak 1952) yet a̱tyukwai nfwuo á̱niet a̱byin Roshiya wa ma̱ng a̱tyunta̱m ofit a̱yaabang a̰byin gbangbang a̱ nyia̱ khwo mi̱ di̱ yong huni nang a̱kwak a̱son a̱byin Roshiya neet ma̱ a̱lyia̱ 2012, a̱wot a̰ ku ba̱ng cuk ji di̱n jen ji̱ ku swak a̱ni kyiak neet ma̱ a̱lyia̱ 1999 ba̱ng si̱ nat ma̱ a̱lyia̱ 2008. A̱ ku bu yet Minista A̱son Roshiya kyiak neet ma̱ a̱lyia̱ 1999 nat a̱lyia̱ 2000 a̱wot a̱ si̱ ka mbwuok a̱ bai ma̱ a̱lyia̱ 2008 a̱ si̱ ba̱ ba̱ng cuk ji tat ma̱ a̱lyia̱ 2012. Ma̱ a̱lyia̱ 2021, Putin wa yet a̱kwak a̱son a̱byin Yurop a̱feang a̱ ku swan cuk ji a̱ si̱ labeang ba̱t, a̱ khwi lilyim Alexander Lukashenko a̱si̱ a̱byin Belarut.
Ya̱fang
Vladimir_Putin byin_1952 A̱yaakwak_A̱son_A̱byin_Roshiya
Viyetnam
A̱bwom a̱byin: Tiến Quân Ca "Shai A̱khwot A̱kwop A̱byin"
A̱byin Viyetnam (Viyet: Việt Nam /vîət nāːm/, Shong: Vietnam), á̱ lyen ma̱ng a̱lyoot a̱gwomna̱ti ka nang Ri̱pobi̱lik Soshyalis Viyetnam wu (Viyet: Cộng hòa Xã hội chủ nghĩa Việt Nam, Shong: Socialist Republic of Vietnam) a̱ni, yet a̱byin kya di̱ fam a̱byin A̱tak-A̱tyin A̱siya. Ka̱ shyia̱ da̱ a̱ta̱m fam a̱tyin A̱fi̱fap-a̱byin Ndocaina kikya, a̱wot á̱ si̱ ka̱u nkaa da̱ a̱yaaprovin 58 ma̱ng municipalities fwuon. A̱mgba̱m a̱byin ka byia̱ shi kyai a̱byin kilomita a̱ma̱ntanaai 331,699, ma̱ng shi á̱niet ku swak miliyon 96 a̱ni, ka̱ si̱ yet a̱byin swak ma̱ng a̱fwuon ka̱ lan byia̱ á̱niet mami swanta hu. A̱byin Viyetnam byia̱ a̱gi̱gak a̱byin ma̱ng bibyin Caina di̱ fam a̱za hu, Lawot ma̱ng Kambodya di̱ fam jenshyung hu; ma̱nang ka̱ si̱ go a̱gi̱gak a̱sa̱khwot nka ba ma̱ng bibyin Tailan di̱n vak A̱ngam A̱sa̱khwot Tailan wu, ma̱ng Filipin, Ndonisiya a mbeang Malesiya di̱n vak Kyai A̱sa̱khwot Caina A̱tak hu. A̱keangtung nka ka, kikya yet Hanoi, ma̱nang a̱keang Ho Chi Minh City (Saigon) kya si̱ yet a̱gba̱ndang a̱keang nka wu gu swak ma̱ng shi a̱ni.
Ya̱fang
Bibyin swanta Bibyin A̱siya Bibyin A̱tak-A̱tyin A̱siya
Vwuo
Vwuo yet tangka̱i naat á̱ mbwuot hwa nang á̱ nyia̱ á̱ ka gwai fwuo hu, a̱wot di̱n jen jhyang ku yet kyang tyiet hwa. Vwuo vwuon ma̱ng ta̱m, ku lan yet kyang a̱za̱za̱rak a̱di̱dam fwuo hwa a̱ni
Vwuon
Vwuon yet si̱sak nkyang nfeang nwai ngyet kyang nyiung a̱ni.
A̱byintyok A̱tyap
A̱byintyok A̱tyap yet a̱ka̱ka̱rak a̱byin Naijeriya wa a̱si̱ A̱tyap ba ba̱ swan a̱niak fam a̱za A̱ghyui Ka̱duna wu di̱ tsok a̱ka̱wa̱tyia̱ Naijeriya ji di̱ fam a̱byin Fam A̱tyia̱ka̱u Naijeriya hu. Tyantung ji shyia̱ A̱tak Njei, Nietcen A̱fakan, a̱tak Si̱tet Ka̱duna, Naijeriya.
Nkhang
Á̱ ku kpaat A̱byintyok A̱tyap ka ma̰ a̱lyia̱ 1995 kya. Ma̱ a̱lyia̱ 2007, á̱ nang nhu shi nwuai Tutu A̱son.
A̱gwomna̱ti
Komiti Taada A̱tyap (Shong: Atyap Traditional Council) ja tyong nkyang Tyok A̱tyap na, ma̱ng A̱gwatyap wu a̱ yong a̱pyia̱ nhu a̱ni.
A̱bantyok
Á̱nietnta̱m Á̱lyiat A̱gwomna̱ti Mali Si̱tet Ka̱duna ba ku nwuak la̱mba A̱bantyok Na̱ Nshyia̱ nang 16, A̱bantyok Nang Á̱ Shim Ma̱ng Á̱na a̱ni nang a̱fwuon a mbeang Mkpa̱m A̱baka̱keang Nang Á̱ Shim Ma̱ng Á̱na a̱ni nang 61.
A̱bantyok Tyok A̱tyap
Á̱si̱ nani nia yet a̱bantyok na kyiak neet a̱lyia̱ 1995 ba̱ng si̱ nat 2017:
Da̱ a̱kwonu a̱kya, á̱si̱ nani nia si̱ yet A̱bantyok Nang A̱gwomna̱ti Ba Shim Ma̱ng Á̱na a̱ni mi̱ di̱ yong huni kyiak neet da̱ a̱lyia̱ 2017 ba̱ng si̱ nat, nang á̱ bu si̱ ntyap-a̱byin mbwak gwomna Si̱tet Ka̱duna wu di̱ yong huni, Nasir Elrufai a̱ni, a̱nyan wa á̱ ku nyia̱ a̱bwonu Premium Times, Nigeria nyia̱ komiti ji nang á̱ kpaat mat a̱lyiat nyia̱ tyok a̱bantyok si̱tet ji ka̱n tyak a̱lyiat na ji̱ si̱ kin tak nyia̱ a̱tai hyaat la̱mba a̱bantyok nang á̱ ku nyia̱ gbangbang a̱ni neet di̱n jen a̱zaghyi a̱lyia̱ 2001 ji ku mban kpa̱p kurum hu a̱zanghwang A̱yaakomiti A̱gwomna̱ti Mali ji ku si̱ ba̱ khat mba kyiak. Mat a̱nia wa, á̱ si̱si̱ nghyuai nna á̱ sak ma̱ng si̱sak nang na̱ za̱ ma ndi a̱ni di̱n jen lilyim a̱lyia̱ 2001 ji. Di ni̱nia na:
Tyantung
Tyantung Tyok A̱tyap ji, jija yet A̱tak Njei, a̱jawa Magwatyap ka nshyia̱.
Mi̱ mmam nanii, khwom nshyia̱ fwuo a̱gwomna̱ti Si̱tet Ka̱duna ba nang Nasir el-Rufai nkwak a̱son a̱ni ba̱ lyip yihwa mbyia̱ nang ma a̱gwam wu swan da̱ a̱vwuo ka nang ka̱ shyia̱ di̱ swat a̱ni di̱ fam a̱hwa di̱ nta a̱keang Zangon Kataf ka (Tyap: Nietcen-A̱fakan) nang A̱kpat-A̱fa̱taa-Á̱niet A̱tyin ba nhyat tyentyiang a̱ni, khwom hwa nang Atyap Community Development Association - ACDA wu (Sot Yaa̱son A̱tyap - SYA̱ ji) si̱ yong di̱ nyia̱ fi̱p mi̱ cet.
A̱ka̱sa tyok
Tyok A̱tyap byia̱ a̱ka̱sa tyok a̱naai nang á̱ ka̱u ca̱caat ma̱ng kwaí nyaai A̱tyap ji. Di ni̱nia na:
Á̱nietba̱ngtyok
Á̱ ngyei á̱niet ba̱ nyia̱ tyok ba di̱ Tyok A̱tyap hu A̱gwatyap.
Bwoi a̱lyoot á̱nietba̱ngtyok A̱tyap hu
Swang a̱lyiat ji neet swáng a̱lyiat Tyap sweang jini ja: a̱gwam ma̱ng A̱tyap (A̱tyap bya ba) a̱wot ji̱ si̱ fa "a̱tyutyok A̱tyap ba".
Lyulyoot á̱nietba̱ngtyok
Lyulyoot á̱nietba̱ngtyok hu kyiak neet a̱lyia̱ 1995 ba̱ng si̱ tat a̱fwun huhwa yet:
A̱ka̱fwuop nta
Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱duna
Shafi Edu
Cif Shafi Lawal Edu (7 Zwat Jhyiung 1911 – 8 Zwat Jhyiung 2002), ma̱ a̱di̱di̱t lyen nggu nang S.L. Edu, ku yet a̱tyubwuang ma̱ng a̱tyu-a̱guguut cok-nkyang Naijeriya wa a̱ ku neet Ekpe, Si̱tet Legwot a̱ni. Nggu wa ku kpaat sot Nigerian Conservation Fund ji, ji̱ yet sot-nta̱m ji̱ nwai yet a̱si̱ a̱gwomna̱ti a̱ni ji̱ tyei mbwak di̱ nta̱m cok-nkyang, a̱wot a̱ ku yet memba sot World Wildlife Fund gbangbang.
Hyet
Hyet hu (á̱kpa: nhyet na) yet a̱da̱dai shan wa nang a̱ nkwak a̱ta a̱ni. Ka̱ á̱ khwat a̱ta di̱n mang, hyet hu hwa na ghwut ku ma kyang hu á̱ mang a̱ni. Hyet byia̱ a̱ta̱m, ku si̱ byia̱ a̱tyin; a̱ta̱m kikya si̱ mang ti̱p kyang hu á̱ mang a̱ni, a̱tyin ni kya yet can ji nang á̱ fam ma̱ng a̱ywan a̱ta ka a̱ni. A̱ta ma̱ng hyet yet nkyang zwang nia, á̱ si̱ ma̱ng mang nyám a̱yit.
Mele Kyari
Mele Kolo Kyari (byin 8 Zwat Jhyiung 1965) yet a̱gwak lyen-a̱byin Naijeriya wa, a̱tyulyiai a̱myia̱-a̱fan ma̱ng Group Managing Director (GMD) Nigerian National Petroleum Corporation (NNPC) a̱kpa̱k 19 wu. A̱zaghyi njen nang á̱ nti̱n nggu a̱ni a̱ bai, Kyari ku yet Group General Manager, Crude Oil Marketing Division a̱si̱ NNPC ma̱ng A̱ghyi A̱byin Naijeriya ba mi̱ Organization of Petroleum Exporting Countries (OPEC) kyiak neet ma̱ a̱lyia̱ 2018.
Hong Kong
A̱byin Hong Kong (Caina: 香港, Kanton: /hœ́ːŋ.kɔ̌ːŋ/, Shong: /ˈhɒŋkɒŋ/), á̱ lyen di̱ yorong ofisha hu nang Fam A̱byin Kwak A̱son Hong Kong á̱ ku Khap á̱ Sak si̱ Ri̱pobi̱lik Á̱niet Caina (FA̱KA̱HKKS) (a̱di̱dat Caina: 中华人民共和国香港特别行政区; Caina taada: 中華人民共和國香港特別行政區; Shong: Hong Kong Special Administrative Region of the People's Republic of China (HKSAR)), yet a̱gba̱ndang a̱keang wa ma̱ng fam a̱byin kwak a̱son nang á̱ ku khap á̱ sak a̱ni si̱ Ri̱pobi̱lik Á̱niet Caina di̱ fam a̰tyin Delta A̱ghyui Wulu hu kpa̱mkpaan Kyai A̱sa̱khwot Caina A̱tak hu. Ma̱ng á̱niet ba̱ swak miliyon 7.5 ba̱ neet bibyin nvwuon mi̱ swanta hu ma̱ng shi kyai a̱byin kilomita a̱ma̱ntanaai 1,104 (met a̱ma̱ntanaai 426) a̱ni, a̱byin Hong Kong yet a̱nyiung da̱ a̱ka̱vwuo mi̱ swanta na̱ swak ma̱ng byia̱ á̱niet ba̱ la̱u fam fi̱fam da̱ a̱vwuo a̱nyiung a̱ni.
A̱ka̱fwuop nta
Bibyin_swanta Bibyin_A̱siya Bibyin_A̱tyin_A̱siya
Ibok Ekwe Ibas
Ibok-Ete Ekwe Ibas GSS AM psc+ ndc MSc (byin 27 Zwat A̱kubunyiung 1960) yet Byia̱k Adi̱mirat mi̱ A̱khwot Á̱kwop A̱sa̱khwot Naijeriya ja, a̱ yet A̱gwam Á̱nietnta̱m A̱khwot A̱kwop A̱sa̱khwot Naijeriya (CNS), a̱kpa̱k 22 wu, kyiak neet ma̱ a̱tuk 13 mi̱ Zwat A̱natat a̱lyia̱ 2015 ba̱ng si̱ tat a̱tuk 26 mi̱ Zwat Jhyiung a̱lyia̱ 2021 a̱ni.
Helat
A̱byin Helat ku Grit (Helen: Ελλάδα, Elláda /eˈlaða/; Shong: Greece), á̱ lyen ma̱ng a̱lyoot a̱gwomna̱ti nka nang Ri̱pobi̱lik Helen wu, (Helen: Ελληνική Δημοκρατία, Elliniki Dimokratia /eliniˈci ðimokraˈti.a/; Shong: Hellenic Republic), yet a̱byin kya ka̱ shyia̱ di̱ fam-a̱byin A̱tak-a̱tyin Yurop a̱ni. Shi á̱niet nka hu ku shyia̱ kpa̱mkpaan ma̱ng miliyon 10.7 ma̱ a̱lyia̱ 2018; A̱keang Atina kya yet a̱gba̱ndang a̱keang nka ka̱ swak ma̱ng shi ka̱ si̱ ka ngyet a̱keangtung nka ka, Ta̱soloniki si̱ ntung. Ma̱nang ka̱ swan da̱ a̱nu fam a̱tak A̱yaaba̱li̱kan ka a̱ni, a̱byin Helat si̱ shyia̱ a̱pyia̱ nka nang ka̱ swan a̱yaaga̱sat nvak Yurop, A̱siya, ma̱ng Afrika. Ka̱ byia̱ a̱gi̱gak a̱byin ma̱ng A̱li̱beniya di̱ fam a̱za-jenshyung hu, Ma̱kidoniya A̱za ma̱ng Buli̱geriya di̱ fam a̱za hu, Turkiya di̱ fam a̱za-a̱tyin hu. Kyai A̱sa̱khwot A̱gea hu myian di̱ fam a̱tyin a̱tsak a̱byin hu, Kyai A̱sa̱khwot Yon hu di̱ fam jenshyung hu, Kyai A̱sa̱khwot Ka̱rita hu ma̱ng Kyai A̱sa̱khwot Meditaroniya hu di̱ fam a̱tak hu. A̱byin Helat kya byia̱ lang khwong kyai a̱sa̱khwot ku swak di̱ yet a̱junjung di̱ Kham Meditaroniya ji a̱mgba̱m, ka̱ si̱ yet 11 mi̱ swanta hu ma̱ng shi a̱swap lang khwong kyai a̱sa̱khwot ku yet kilomita 13,676 (met 8,498) a̱ni, ma̱ng bibyin a̱ka̱wa̱tyia̱ a̱sa̱khwot ma̱ a̱di̱di̱t, nang 227 nshyia̱ ma̱ng á̱nietbishyi a̱ni. A̱yaakpa nswak a̱ni̱nai mami a̱yaakpa cyi a̱byin Helat yet a̱ka̱fan bya, a̱wot A̱fan Oli̱mput kya ma̱ng gbang a̱ta̱n ku neap tat mita 2,918 (a̱ti̱tak 9,573) kya si̱ swak ma̱ng shi a̱za hu. A̱byin ka byia̱ nfam a̱byin taada a̱kubunyiung nani: Ma̱kidoniya, A̱ka̱wa̱tyia̱ Helat, Pa̱loponit hu, Ta̱sa̱li, A̱piro, Bibyin A̱ka̱wa̱tyia̱ A̱sa̱khwot A̱gea hu (mbeang Dodekanisa hu ma̱ng Kiki̱ladit), Ta̱ra̱ki, Ka̱rita, ma̱ng Bibyin A̱ka̱wa̱tyia̱ A̱sa̱khwot Yon hu.
thumb|Tyiang a̱toot shi a̱byin Helat thumb|A̱lama a̱byin Helat thumb|Ta̱si̱la a̱byin Helat
Wukari
Akayang Wukari yet sot Gwamneti Mali ma. Taraba state, Nigeria. Atyan tung nka shyia mu akayan Wukari mu A4 gbandan vat.
Aghyui Donga ka kpak nwo Aghui Benue Nat Nasarawa state SWAK Nat northwest.
Wizkid
Ayodeji Ibrahim Balogun (á̱ byin nɡgu a̱tuk mam 16 Zwat A̱natat 1990), á̱ lyen nggu a̱tsak lyen ma̱ng Wizkid (jen jhyang á̱ ngyei Wizzy, Biɡ Wiz ku Starboy), a̱ yet a̱fai Naijeriya wa a̱ tsot bubwom sa ndyuut a̠ni. A̱ nshyia̱ ma̱ng a̱ca̱cet á̱niet tsot bubwom ma̱ng a̱byin Afrika sa bu ngyet a̱tyu a̱ ɡwaat nswak a̠ni (nggu wa ma̱nɡ Afrika a̱ ɡwaat a̱ nswak a̠ni ka̱p ma̱ng ta̱cya̱ da̱ bubwom). Ma̱ng jen ji zi̱ nshyia̱ a̱ni, a̱ yet a̱nyiung ma̱ á̱niet ba ba̱ shai si̱sak bubwom nzi̱t hu nswan a̱ni.
Ya̱fanɡ
Naijeriya byin_1990
Watyap
Watyap (Kpat: Kaura) yet a̱keang kya ma̱ng Sot A̱gwomna̱ti Mali di̱ fam a̱tak Si̱tet Ka̱duna, Naijeriya. Á̱ bu ngyei tyantung nji Watyap ja meang, a̱keang ka shyia̱ ma̱ A̱byintyok A̱sholyia̱ kya. A̱ka̱keang á̱ghyang nia yet: Tsok ma̱ng Gwoot. Sot ji byia̱ shi kyai a̱byin kilomita a̱ma̱ntanaai 461 hwa ma̱ng shi á̱niet 174,626 mi̱ sa̱nsut 2006 ji. La̱mba-ta̱m ta̱m a̱vwuo ka hwa yet 801.
Benjamin Adekunle
Benjamin Adesanya Maja Adekunle (26 Zwat A̱taa 1936 – 13 Zwat A̱kubunyiung 2014) ku yet Bi̱rigedya wa ma̱ng A̱khwot Á̱kwop A̱byin Naijeriya ba ma̱ng komanda di̱n jen Zwang A̱byin Naijeriya ji.
Ibadan
Ibadan (a̱lyem A̱ghwangkpang: Ìbàdàn), nggu wa yet a̱keangtung ma̱ng a̱gba̱ndang a̱keaang a̱ swak ma̱ng shi a̱ni mi̱ Si̱tet Oyo, mi̱ Naijeriya. Nggu wa yet a̱gba̱ndang a̱keang si̱n a̱tat mi̱ Naijeriya lilyim Legwot ma̱ng Ka̱na̱u. A̱ byia̱ á̱niet 3,649,000 bai a̱fwun 2021, ma̱ng á̱niet miliyon 6 mami fam metropolit nggu hu. Di̱ fam shi a̱byin, nggu wa yet a̱gba̱ndang a̱keang a̱ swak mi̱ Naijeriya. Di̱n jen shyia̱ sa̱t a̱si̱ Naijeriya ma̱ a̱lyia̱ 1960, nggu wa ku yet a̱gba̱ndang a̱keang a̱ swak ma̱ng shi a̱feang mami a̱mgba̱m Afrika, lilyim a̱keang Kairo ma̱nyin.
Wuhan
A̱keang Wuhan (a̱di̱dat lyuut Caina: 武汉; lyuut taada Caina: 武漢; pinyin: Wǔhàn; /ù.xân/) kya yet a̱keangtung Provin Hubei ma̱ a̱byin Ri̱pobi̱lik Á̱niet Caina ka. Kikya yet a̱gba̱ndang a̱keang a̱ swak ma̱ng shi kyai a̱byin mi̱ Hubei ma̱ng a̱si̱ gu swak ma̱ng shi á̱niet di̱ fam a̱byin A̱ka̱wa̱tyia̱ Caina hu, ma̱ng á̱niet ba̱ swak miliyon 11, ka̱ si̱ yet a̱gba̱ndang a̱keang a̱byin Caina a̱ yet a̱kubunyiung ma̱ng shi á̱niet a̱ si̱ ka ngyet a̱nyiung mami A̱ca̰cet A̱ka̱keang A̱ka̱wa̱tyia̱ a̱kubunyiung A̱byin Caina.
Ya̱fang
Wuhan
Sodiq Ajibade
Sodiq Ajibade, (byin 13 Zwat Tswuon 1987) yet a̱tyuluk tsaai tswam Naijeriya nang á̱ ngyei saiki̱lis di̱n Shong wa a̱ni.
Ilaix Moriba
Moriba Kourouma Kourouma (byin a̱tuk mam 19 Zwat Jhyiung 2003), á̱ lyen ma̱ng a̱lyoot Ilaix Moriba (Katalan: [iˈɫaʃ muˈɾiβə]) yet a̱tyutsot a̱la̱utak mi̱ fa̱m a̱byin Si̱pen á̱ ngyei Barcelona a̱ni wa. A̱ yet a̱gwak wa di̱ tsot a̱la̱u hu ma̱ka̱wa̱tyia̱ a̱zanson á̱niet ba̱ ci a̱tyu a̱ ya̱baat mba a̱la̱u wu a̱ni.
byin_2003 Á̱niettsot a̱la̱u-a̱ti̱tak
Ilorin
Ilorin yet a̱gba̱ndang a̱keang wa mi̱ Si̱tet Kwara, mi̱ fam jenshyung Naijeriya. Ma̱ a̱lyia̱ cyikwop sweang ma̱ng a̱taa (2006) fang á̱niet hu nyia̱ á̱ ku shyia̱ á̱niet cyikwop cyi a̱natat ma̱ng swak a̱natat ma̱ng cyi a̱taa ma̱ng nswak a̱taa ma̱ng a̱natat (777,667), huhwa tyia̱ Ilorin yet a̱natat ma̱ng si̱tet zi̱ byia̱ á̱niet a̱ nswak a̱ni ma̱ a̱byin Naijariya.
Ya̱fang
A̱ka̱keang mami Naijeriya
Samuel Bassey
Samuel Udo Bassey ku yet a̱tyumuna̱pyia̱ a̱nietkaswuo Naijeriya wa, a̱ ku yet memba a̱khwukhwop sot Nigeria Trade Union Congress ji̱ cat nkyang na̱ shai yet si̱sak ji nang na̱ ku ndi a̱ni a̱tsan ka. Bi̱ri̱ng ma̱ng Michael Imoudu, Gogo Chu Nzeribe ma̱ng Wahab Goodluck, bibya ku yet a̱feap á̱nietfuut cat a̱shai a̱si̱ muna̱pyia̱ á̱nietkaswuo mami Naijeriya hu di̱n jen Ri̱pobi̱lik A̱son. A̱ ku yet a̱tyulyuut Nigeria Produce Marketing Company ma̱ng sot Amalgamated Associated Company ji.
Remi Fani-Kayode
Cif Victor Babaremilekun Adetokunboh Fani-Kayode, QC, SAN, CON (1921–1995) ku yet a̱tyukwai-nfwuo-á̱niet Naijeriya nang á̱ ku lyen ba̱t wa a̱ni, a̱fai ma a̱gwam, a̱tyunswam-a̱byin, a̱kwak a̱son ma̱ a̱byin ka ma̱ng a̱tyufak-a̱lyiat. Á̱ ku khai nggu a̱ yet byia̱k Primiya Fam-a̱byin Jenshyung Naijeriya ji ma̱ a̱lyia̱ 1963 a̱wot a̱ si̱ ki yet a̱gba̱ndang kap nkhang fak-a̱lyiat ma̱ng kwai-nfwuo-á̱niet Naijeriya kyiak neet di̱ ngaan ce ndyia̱ 1940 na ba̱ng si̱ tat a̱lyia̱ 1995.
Hyaai á̱niet ma̱ng wum a̱ka̱sa ku naat á̱ mbwuot ma̱ a̱byin A̱tyap a̱ni
Hyaai á̱niet ma̱ng wum a̱ka̱sa ku naat á̱ mbwuot ma̱ a̱byin A̱tyap a̱ni. Ka̱ nyi bwung bah, á̱ kyiak mmam na̱ bai swak a̱ni a̱fwun di̱ hyaai á̱niet ma̱ng wum a̱ka̱sa ma̱ a̱bakeang ma̱ a̱di̱dit mi̱ fam a̱byin A̱tyap ku shyia̱ Nietcen A̱fakan (Kpat: Zango) a̱ni. Á̱ fa nyia̱ á̱niet cok nyák á̱ ngyei A̱fa̱taa a̱ni bibya nyian a̱byia̱byia̱ nta̱m ya a̱lyia̱ ma̱ng fwuo na a̱ni.
A̱tyoli Gwanzwang a̱nyan wa shyia̱ ma̱ng swat hu Matyei ku tak nang á̱ ku mbai ma̱ng A̱fa̱taa ba mi̱ a̱yaama̱to bya á̱ ba̱ koot ma̱ a̱keang ka. Gwanzwang yet a̱tyu Matyei wa, byin Matyei meang. Mi̱ nkhang gu bwoi nzi̱t ndyo a̱ni, a̱ ku tak nang á̱niet ba ku nkhwi a̱yaatoot A̱khwot Á̱kwop Naijeriya bya. Á̱niet Matyei ba ma̱ng A̱buyap dam nang A̱khwot Á̱kwop Naijeriya mbyia̱ bwak di̱ hyaai á̱niet ma̱ng wum a̱ka̱vwuo na. A̱ka̱keang á̱ wum di̱n mmam swak na̱ swak a̱ni na bai cyi sweang ma̱ng kyang. Á̱niet ba̱ shyia̱ ma̱ng swat ma̱ a̱byin A̱tyap ka di̱ yong huni dam nyia̱ nyiá̱ jini tyia̱ á̱ si̱ hyaai á̱niet ba̱ swak nswak ntat a̱ni.
A̱baka̱keang á̱ nyia̱ nyiá̱ jini a̱ni ni̱nia yet: Warkan, Maka̱ra̱u, Matyei, A̱buyap, A̱takligan (Kpat: Magamiya), Tya̱caat (Kpat: Kacecere) ma̱ng á̱ghyang ba.
Á̱ dam nyia̱ hyat a̱fai Maka̱ra̱u A̱kpat wu ku faat fi̱faat nang Kaswuo Nietcen A̱fakan ji A̱tuk Juma (9 Zwat A̱natat 2021) hyia̱ nang A̱kpat wu mbyia̱ bwak mi̱ nkyang na̱ naat á̱ mbwuot a̱ni. Ma̱ninika n dyiat a̱ni, á̱niet a̱ka̱cyet cat kai vak Nietcen A̱fakan hu bah. A̱wun ta̱bat konyan, Á̱niet Khwi Kristi ba ma̱ng Á̱niet Kpa Pyipyia̱ a̱byin meang.
Ka̱ doot a̱yin gu dam nyia̱ á̱niet ba̱ shyia̱ di̱n tyok Naijeriya hu a̱fwun a̱ni cat zi̱ swan swat nyinyang ma̱ng a̱ghyang nzit bah. Ba̱ shei kpa̱sai nang ba̱ nvwuoi A̱fa̱taa cok nyák ba a̱ni ndyang da̱nian a̱lyiat ba̱ lyiat kuzang mam a̱ni.
Ma̱ninika, ma̱ng A̱gwaza Tswazwa wa zi̱ ta a̱zanson gu beang nzi̱t ma̱ a̱byin A̱tyap ka a̱mgba̱m.
Ya̱fang
A̱tyulyuut: A̱tyoli Zwandien Bobai (13 Zwat A̱natat 2021).
Hyaai á̱niet
Idoma (á̱niet)
thumb|Mman Idoma mi̱ nkyang a̱gwai nna na
Idoma ba yet nwap ja ji̱ lan shyia̱ di̱ fam a̱tak jenshyung Si̱tet Benuwe, ma̱ a̱byin Naijeriya, a̱wot ji̱ ka mbyia̱ susot bi̱n mi̱ Si̱tet Kirosi̱riva, Si̱tet Inugu, Si̱tet Kogi a mbeang Si̱tet Na̱sa̱rawa mi̱ Naijeriya. Á̱ tung á̱ si̱ sak a̱lyem Idoma ka da̱ a̱basot lilyem Akweya kikya ka̱ shyia̱ tafa lilyem Idomoid hu ku shyia̱ tafa sa lilyem Volta–Nija hu ku byia̱ lilyem nang Igede, Alago, Agatu, A̱tulo, Ete ma̱ng Yala a̱ni mi̱ sí̱tet Benuwe, Na̱sa̱rawa, Kogi ma̱ng fam A̱za Ki̱rosi̱riva. A̱basot lilyem Akweya ka si̱ byia̱ a̱meanh ma̱ng a̱basot lilyem Yatye-Akpa ka meang. A̱gba̱ndang kap a̱byin wu shyia̱ mami-mami a̱byin jija, di̱ fam a̱tak A̱ghyui Benuwe hu, kilomita 72 naat di̱ fam a̱tyin neet di̱ tyan ji nang ka̱ ku mun ma̱ng A̱ghyui Nija ka a̱ni.
Hawa Ishaya
A̱yang-a̱li Hawa Ishaya wa yet a̱tyonyiung mami a̱ca̱cet Tsotson-Tat ba.
Ya̱fang
A̱tyap A̱yaayang Tsotson-Tat
A̱na̱nwuai:Khwikristi
{| width="100%" cellpadding="5" cellspacing="10" style="background:#f5fffa; border-style:solid; border-width:1px; border-color:#cedff2;"
<div style="text-align: center; font-variant: small-caps; font-size:medium; color:#0000CD; font-weight: bold">Welcome To The Christianity Portal
style=text-align: center; margin-top: 1em
Enok Adeboye
Enok Adejare Adeboye (byin mam 2 Zwat 3, 1942) yet Paito Najeriya wa, a̱ sa ngyet a̱kwak a̱son cot Redeemed Christian Church of God
Tsotson-Tat
Tsotson-Tat (á̱ ka ndyuut Tsotswon-Tat ku A̱tsotson-Tat a̱ni) yet sot taada A̱tyap ja. A̱kwak a̱son ntsa wu wa yet A̱yang-a̱li Angelina Lyekhwot, a̱wot a̱si̱ a̱fwun wu si̱ yet A̱yang-a̱li Hawa Ishaya.
Ya̱fang
Susot taada A̱tyap
Wukipedia
Wukipedia yet a̱gban lyen a̱zalang wa nang nkyang na na̱ shyia̱ mami nhu a̱ni yet á̱sa̱t nkyang nia, a̱wot á̱ si̱ bwuak ndyo tyia̱ lilyem ma̱ a̱di̱di̱t nang sot á̱nietnta̱m nang á̱ nwai teang a̱ni jija ndyuut ji̱ bu nggo nhu meang, di̱n vak tung mbwak ndung ma̱ng fwuo nyiung, mbeang di̱ nyian ta̱m ma̱ng vak jhyuk ku byia̱ kuntyin mi̱ wiki a̱ni. Á̱ maai ngyei á̱niet ba̱ nwuak mi̱ nwuak ba nang á̱ ka ngyei á̱nietjhyuk a̱ni, A̱wukipedia ba (a̱tyonyiung: A̱tyuwukipedia wu). Nggu wa yet ta̱m ta̱fang nang á̱ fang á̱ swak a̱ni a̱ swak kuzang ma̱ng shi mi̱ nkhang á̱nietbishyi, a̱wot ku si̱ yet mi̱ di̱ kuzang jen, a̱nyiung mami a̱ka̱ma̱ntei 15 nang á̱niet cat á̱ swak a̱ni nang á̱ ku nwuak shi mbwak Alexa a̱ni; (ma̱ a̱lyia̱ 2021) á̱ si̱ nwuak Wikipidya shi a̱ma̱ntei 13 nang á̱niet cat á̱ swak a̱ni. Sotbeang Wukimedia ji ji̱ yet sotnta̱m nwai-cat-kpangti̱n Amerika jhyang, jija byia̱ nhu, a̱wot di̱n vak za̱nang hwa nang ku shyiat kurum nhu hu.
Ya̱fang
Sotbeang Wukimedia
Hanatu A̱na Ta̱una
A̱yang-a̱li Hanatu A̱na Ta̱una wa yet A̱kat A̱tyap wu di̱ yong huni. Nggu wa ku yet a̱yang Tsotson-Tat a̱feang wu. A̱shai nggu wu, nggu wa ku yet wa yet A̱yang-a̱li Angelina Lyekhwot.
Ya̱fang
A̱tyap A̱yaayang Tsotson-Tat
Ilisha Sakoo
Ilisha Dogason Sakoo (Shong: Elisha Dogason Sako) ku yet a̱tyulyuut sot a̱gwomna̱ti mali Zangon Katab wa.
Ya̱fang
A̱tyap Á̱niet nswuan
Raymond Dokpesi
Cif Raymond Anthony Aleogho Dokpesi (25 Zwat Swak 1951 – 29 Zwat Tswuon 2023) byin Ibadan ku yet a̱gwak a̱bwuang nyinyiit shei nkhang Naijeriya wa. Á̱nietmbyin nggu ba ku neet ma̱ a̱keang Agenebode, Si̱tet A̱do. Dokpesi ku byia̱ á̱na̱nyiuk-á̱nap a̱taa. A̱ neet nwuo kyai nyinyiit shei nkhang ku mi̱ Naijeriya hu ma̱ng sot-nta̱m nggu ji nang á̱ ngyei DAAR Communications, a̱wot a̱ si̱si̱ kpaat a̱li ta̱li̱vishyon nang á̱ ngyei Africa Independent Television (AIT) a̱ni. Nggu wa ku yet a̱kpangcuk komiti naat mbwuot a̱tung a̱byin nang sot kwai-nfwuo-á̱niet People's Democratic Party ji ku nyia̱ a̱ni ma̱ a̱lyia̱ 2015. Mi̱ di̱ Zwat Tsat a̱lyia̱ 2020, a̱ ku cong da̱ a̱vwuo shi̱ri̱ya mat a̱lyiat byian ma̱ng a̱bat-a̱nu nang á̱ ku bat nggu ndyo a̱ni. Mi̱ Zwat Tswuon a̱lyia̱ 2020, Dokpesi si̱ yet a̱tyuswuocet Koronavirut 2019.
Ile Ife
Ile Ife (Ghwangkpang: Ifẹ̀, ku Ilé-Ifẹ̀) yet a̱khwukhwop a̱keang A̱ghwangkpang wa di̱ fam a̱tak-jenshyung Naijeriya. A̱keang ka shyia̱ Si̱tet Oshun mam a̱fwun ji ja. Ife shyia̱ kpa̱mkpaan ma̱ng kilomita 218 di̱ fam a̱za-a̱tyin Legwot ma̱ng shi á̱niet 509,813, si̱ ku swak kuzang hu mi̱ Si̱tet Oshun ca̱caat ma̱ng fang á̱niet a̱lyia̱ 2006.
thumb|350px|A̱kum a̱son a̱lyiat tazwa Ile Ife mi̱ zwa a̱lyiat Ufẹ̀ ji a̱bwonu nggwon a̱byin a̱ghyang
Lyulyoot nnwap mi̱ Naijeriya
A̱byin Naijeriya yet a̱si̱ ka̱ nhyat ma̱ng nnwap ma̱ a̱di̱di̱t kya ba̱t na̱ si̱ swak 300 a̱ni ma̱ng lilyem 500.
Lyulyoot nnwap
Si̱ huni hwa yet lyulyoot nnwap mi̱ Naijeriya, si̱ hu ku si̱ mi̱n tyak a̱ni bah.
Ya̱fang
Nnwap mi̱ Naijeriya Nnwap_swanta Nnwap_Afrika
A̱wali̱t
A̱wali̱t ku A̱ka̱mi̱ri ba (Cymry) yet nwap ja ji̱ neet mi̱ Wali̱t a̱ni. "A̱wali̱t" fa mba nang á̱ ku byin ma̱ a̱byin Wali̱t (Cymru) bi̱ri̱ng ma̱ng mba ba̱ byia̱ a̱yaatyia̱ ba̱ yet A̱wali̱t a̱ni, mba ba̱ kyiak pipyia̱ mba nang á̱ka̱mbwon taada ku ba̱ ku byia̱ kyang ku ku mun mbaa a̱ni.
Ya̱fang
Nnwap Yurop Wali̱t
Ji̱buti
A̱bwom a̱byin: "Djibouti" ("Ji̱buti")